text: Borgmestre som tjenere
  16 juni 2011 kl. 15.51
  I skåltalerne bliver borgmestre og ministre ofte kaldt "samfundets tjenere". I aften er de helt bogstavligt talt tjenere - i den gode sags tjeneste  på restaurant Bind ved Flensborg fjord.
  Overskuddet fra aftenens middag går til Julemærkehjemmet i Kollund. 
  På tjenerlisten står borgmester Aase Nyegaard og den nyvalgte overborgmester i Flensborg, Simon Faber. 
  Videnskabsminister Charlotte Sahl Madsen (K) svinger også tallerkenerne sammen med tidligere fødevareminister Eva Kjer Hansen (V). 
  Skatteminister Peter Christensen skulle også have været tjener, men har meldt afbud. Måske var han bange for at blive beskyldt for "sort arbejde"...?
  Blandt gæsterne er grev Ingolf og grevinde Sussie. 
  Se direkte tv fra middagen i TV SYD kl. 19.30
  